open-index/open-wikipedia-markdown huggingface dataset:
Gemeen Stell

**Stell** () is en Gemeen in’n Landkreis Horborg in Neddersassen mit . 

## Geografie

De Navergemenen sünd Hamborg (Bezirk Bardörp) in’n Noorden, de Gemeen Winsen in’n Süüdoosten un de Gemeen Seevdaal in’n Westen.

## Historie
De Oort Achterdiek is 1968 Deel von de Gemeen Stell worrn.
De Gemeen Stell is an’n 1. Juli 1972 ut de olen Gemenen Stell, Ashusen, Flegenbarg un Rosenweid tohoopleggt worrn. An’n 1. Juli 1981 is en Deel von de Gemeen Winsen Deel von de Gemeen Stell worrn. Dit Rebeed harr to de Tied 80 Inwahners.

### Inwahnertall

## Politik

### Gemeenraad

;Liddmaten:
* 2011:
*: As Börgermeester: Uwe Sievers
*: CDU: Manfred Schukat, Elisabeth Tomm, Elke von Ziegner, Sabine Karstan (2013 aflööst von Dennis Flügge), Gisela Gehrdau-Schröder, Brigitte Hillebrecht, Jürgen Holland, Peter Meyer, Wolfgang Spaude, Heiner Wischendorff
*: SPD: Jürgen Neubauer, Bernd Henke, Andreas Hinsch, Dagmar Knüppelholz, Martina Köse, Claus Petersen, Rolf Schneider
*: FDP: Uwe Marwitz (later ut de FDP rut un Raadsherr ahn Partei worrn)
*: Gröne: Matthias Glage, Claudia Feddern (2013 aflööst von Freya Sippel), Werner Tasche
*: Linke: Manfred Leschinski (2013 to de SPD wesselt)
*: BIGS: Dieter Hanke, Harald Kottsieper, Stephan Kunkel, Dieter Lemmermann, Marina Lemmermann, Peter Ziegler (2012 ut de BIGS rut un Raadsherr ahn Partei worrn)
* 2016:
*: As Börgermeester: Robert Isernhagen
*: CDU: Dennis Flügge, Gisela Gehrdau-Schröder, Anke Ghina, Peter Meyer, Simone Marion Schmidt, Manfred Schukat, Wolfgang Spaude, Jannik Stuhr, Heiner Wischendorff
*: SPD: Bernd Henke, Andreas Hinsch, Martina Köse, Manfred Leschinski (bet 25. August 2017, för em is an’n 11. September 2017 Heinz-Dieter Adamczak narückt), Claus Petersen, Kristina Schneider
*: FDP: Jan-Philip Grube, Peter Ziegler
*: Gröne: Stefan Kurzmann, Helga Schenk, Werner Tasche
*: De Ümsichtigen: Knut Dohrmann, Jürgen Neubauer
*: BIGS: Dieter Hanke, Harald Kottsieper, Marina Lemmermann, Sandra Müller

### Börgermeesters

### Gemeendirekters

### Wapen un Flagg

Dat Wapen von de Gemeen wiest baven op gollen Grund twee krüüze, na binnen wennte Peerköpp un ünnen op swarten Grund en gollen Rundschild.

De Flagg is baven gollen un ünnen swart un wiest in de Midd dat Wapen von de Gemeen.

### Partnerschoppen

De Gemeen hett Partnerschoppen mit Plouzané in Frankriek (siet 1991) un Glenfield in Grootbritannien (siet 1997).

### Ehrenbörgers

Ehrenbörgers von Stell sünd:

* 1978: Hermann Hartig
* 1982: Hermann Maack († 1989)
* 1992: Hans-Heiner Dehning
* 1999: Ferdinand Marwitz († 2000)
* 1999: Walther Neven († 28. Dezember 2006)
* 2001: Paul Neumann
* Gerhard Rieckmann (* 1923; † 7. März 2007)

## Footnoten



## Weblenken

* Websteed vun de Gemeen (hoochdüütsch)
Mundart des Kürzungsgebiets

De **Mundart des Kürzungsgebiets** is e Deel vom Nedderpreußische, wat tom Nadadietsche jehäärt. Et wurd 1918 in Astpreißen un Wastpreißen in de Jrenzen von de Tied jeschabbert. De Mundart des Kürzungsgebiets wurd im Brunsbarg un Frauenburg jeschabbert un heft oder hebbd e Jrenz mit dem 
Natangsche, Westkäslausche, de *[[Mundart der Elbinger Höhe]]*, un dem Oberländische.

 Dor jeev et spraaklichen Influss von Soltbörgers. 
 De Westgrenz nah de Elbinger Höhe weer e Konfessionsjrenz. 

## Footnoten
Imelda Marcos

**Imelda Remedios Visitación Trinidad Romuáldez-Marcos** (* 2. Juli 1929 in Manila) weer de Fru vun den 10. philippienschen Präsidenten Ferdinand Marcos.  Wiels sien Präsidentschap van 1965 bit 1986 weer se de First Lady vun de Philippinen. Nahdem dat diktatorsch Marcos-Regime 1986 afsett wurrn weer, sünd Ferdinand un Imelda Marcos nah Hawaii flücht.

## Weblenken

## Enkeld Nahwiesen
Levente Lengyel

**Levente Lengyel** (* 13. Juni 1933 in Debrecen; † 18. August 2014 in Budapest) weer en ungaarsch Schachmeester.

## Leven
Levente Lengyel truck 1949 nah Budapest, speel eerst för Budapesti Építők, af 1955 denn johrteintenlang för de fievfacken ungaarschen Mannschapsmeester (1967, 1975, 1976, 1979 un 1984) MTK Budapest FC. In disse Mannschap hett he tosommen mit Lajos Portisch, László Szabó, István Bilek, András Adorján un later mit de Polgár-Süsters speelt. Nah de Uplöösen vun de Schachafdeelen vun MTK speel he för *Hajdúböszörményi Sakkozók Egyesülete* (bit 2001 regelmatig, dornah blots noch af un to) un keem bit to de Saison 2002/03 in de hööchsten ungaarsch Speelklass, de *NB I. Szabó László csoport*, to'n Insatz.

In de Johren 1960 bit 1970 speel Lengyel sössmal för Ungarn bi Schacholympiaden. In Havanna 1966 hett Ungarn mit hüm Bronze un in Siegen 1970 Sülver wunnen. 1962 reck he dat dartbeste Ergevnis an sien Brett. Sien Bilanz bi de söss Schacholympiaden luut: 25 Siege, 32 Remispartien un 13 Nedderlagen. He weer as Schachfunktschonär bi wiedere dree Schacholympiaden dorbi, so ok bi de Schacholympiade 1980 in Valletta, wo blots de Buchholz-Wertung togunsten vun de Sowjetunion un gegen Ungarn entscheeden dee. 

1964 kreeg he vun de FIDE den Titel *[[Grootmeester (Schach)|Grootmeester]]*. 1968 kunn he dat  Turnier in Solingen för sück entscheeden. 

Lengyel hett in sien Schachloopbahn twee Partien gegen Weltmeister (Michail Botwinnik un Michail Tal) wunnen. He weer ok as Trainer, ünner annern för de Polgár-Süsters, un Schachpublizist tätig.

Lengyels letzte Elo-Tall bedroog 2293, he wurr to den Tietpunkt aber all as inaktiv führt, wiel he nah de ungaarsch Mannschapsmeesterschap 2008/09 kien Wertungspartie mehr speelt harr. Sien  Elo-Tall van 2485 harr he in' Juli 1971. Vör Inführen vun de Elo-Tall weer sien beste historsch Elo-Tall 2628 in' Dezember 1964.

## Enkeld Nahwiesen


## Weblenken

* FIDE-Koort (engelsch), afropen an’ 21. August 2014
* Levente Lengyel sien Schachpartien up chessgames.com (engelsch)
* Interview mit Lenygel to sien 73. Gebortsdag (ungaarsch)
Herzlia

**Herzlia** (hebrääsch:**הרצליה** [hɛrtsɛ'lija], araabsch:**هيرتزيليا**) is en Stadt in Israel. Se hett 95.142 Inwahners (Stand: 2018) up en Flach vun 21.585 km².

## Laag
Herzlia liggt ruch weg 15 km nördlich vun Tel Aviv an de Middellannsche See in de Scharonebene. Se hörrt to de Metropolregion Gusch Dan un liggt in’ israeeischen Bezirk Tel Aviv. De Stadt is besünners bi Touristen anseggt, nich blots wegen de völ Hotels, sonnern ok wegen den Jachthafen. Dor leven 88.700 Inwahner (Stand: 2011) up en Flach vun 21.585 km².

## Historie
Herzlia wurr an’ 23. November 1924 vun söben Lüüd as Moschawa grünnd. Se liggt dicht bi de  Krüüzfohrerruine Arsuf un is nah Theodor Herzl nömmt, den Begrünner vun den modernen Zionismus. Mit de düütsch Stadt Leipzig besteiht siet 2011 en Partnerschap.

Nach de Grünnen vun den Staat Israel 1948 is de Inwahnertall vun de Stadt stark wussen. An’ 11. April 1960 kreeg Herzlia den Status vun en Stadtverwaltung. 

## Sport
Dat städtische Stadion mit 8.300 Platzen beherbargt de beid Footballclubs Maccabi Herzlia un *Hapoel Herzliya*.

## Weblenken

* Offiziell Websteed vun de Stadt Herzliya

## Enkeld Nahwiesen
Elke Müller

**Elke Müller** (* 21. April 1940 in Ossenbrügge; † 15. August 2014 in Thuine) weer en düütsch Politikerin (SPD). 

## Leven
Müller hett de Grund- un Realschool in Ossenbrügge besöcht un hett dornah en Lehre as  Porträt-Fotografin maakt. 1969 is se in de SPD intreeden un weer van 1975 bit 1983 Raatsfru in Geldern, Noordrhien-Westfalen. Nahdem se nah Neddersassen umtrucken weer, weer se van 1986 bit 1996 Liddmaat in den Raat vun de Stadt Lingen (Ems), wo se de Inrichten vun de *Gesamtschule Emsland* in Lingen dörsetten dee. Tüschen Juni 1990 un Januar 2008 weer se mit Ünnerbreeken Liddmaat vun den Landdag vun Neddersassen. 

## Literatur
* Barbara Simon: Abgeordnete in Niedersachsen 1946–1994: Biographisches Handbuch, 1996, S.264.

## Enkeld Nahwiesen
Frits Flinkevleugel

**Frits Flinkevleugel** (* 3. November 1939 in Amsterdam; † 10. April 2020) weer en ehmalger nedderlannsch Footballspeler. 

Mit 16 Johr hett he all sien eerst Speel för sien Vereen Amsterdamsche FC DWS  maakt. 
1964 hett he sien eerst Lännerspeel vun all tosommen 11 Lännerspelen maakt. Sien letzt Lännerspeelinsatz weer 1967. Teihn Johr later, 1977, hett he sien Loopbahn nah völ Verletzungen afslooten. 

Toletzt wahn he in Zandvoort. Storven is he an en COVID-19-Infektschoon.

## Literatur
* Hardy Grüne: *Enzyklopädie der europäischen Fußballvereine. Die Erstliga-Mannschaften Europas seit 1885.* 2., komplett överarbeit Uplaag. AGON Sportverlag, Kassel 2000, ISBN 3-89784-163-0.
Tim Johnson

**Tim Johnson** is de Naam von

* Tim Johnson (* 1946), US-amerikaanschen Politiker,
* Tim Johnson (* 1946), US-amerikaanschen Politiker,
* Tim Johnson (* 1947), austraalschen Maler un Künstler,
* Tim Johnson (* 1962), US-amerikaanschen Speelbaas,
* Tim Johnson (* 1977), US-amerikaanschen Redrennfohrer.
John Tebbutt

**John Tebbutt** (* 25. Mai 1834 in Windsor, New South Wales; † 29. November 1916 ok dor) weer en austraalsch Astronom. 

He hett an' 13. Mai 1861 den Grooten Kometen opdeckt, de later de Beteken C/1861 J1 kreeg.

Nah hüm is de Maandkrater Tebutt nömmt wurrn un ok de 100-Dollar-Geldschien vun Australien wies sien Bildnis.

## Weblenken

* Indrag in de Australian Dictionary of Biography
* Böker vun J. Tebbutt in dat Astrophysics Data System
* H. H. T.: ''Tebbutt, John.'' Monthly Notices of the Royal Astronomical Society, Vol. 78 (1918), S. 252 (Nahroop, engelsch)
Miles Malleson

**William Miles Malleson** (* 25. Mai 1888 in Croydon, England; † 15. März 1969) weer en britischen Schauspeler un Dreihbookschriever.

## Leven un Wark
Malleson is in’t Brighton College optogen worrn. He weer dreemol verheiraat un harr bito vele wietere Leefsten. Mit sien eersten Fro, Lady Constance Annesley, weer he vun 1915 bit 1923 verheiraat. Denn hebbt se sik scheden laten. Sien tweete Fro, Joan Billson, is 1956 doodbleven. De Drüdde weer de Schauspelersche Tatiana Lieven.

Bekannt weer Malleson sünners för sien Rullen in britische Filmkummedien ut de 1930er bit 1960er Johren. To’n Enn vun sien Loopbahn hett he Cameo-Rullen in Hammer-Horrorfilmen speelt. Blangen de Schauspeleree hett Malleson ok Dreihböker för vele Filmen schreven, in de he lüttere Rullen harr. Butendem hett he mehrere Theaterstücken vun Molière in’t Engelsche översett un bearbeit.

## Filmografie (Utwahl)

## Weblenken
* 
* Miles Malleson bi’t *British Film Institut*
Otto van Volxem

**Otto van Volxem** (* 18. August 1913 in Hamm; † 16. Februar 1994 in Konz-Oberemmel) weer en düütsch Wiengootbesitter un Politiker (CDU).

## Leven un Loopbahn
Nah den Besöök vun de Volksschool un dat Abitur an dat Gymnasium Aloisiuskolleg in Bad Godesberg studeer van Volxem van 1933 bit 1937 Landwertscha un Wienbau an de Wienbaulehranstalt Trier un hett ansluutend dat Wiengoot vun sien Öllern in Oberemmel, an de Saar övernommen. 1935/36 hett he sien Wehrdienst afleist un nehm van 1939 bit 1945 as Suldat an' Tweeten Weltkrieg deel. Nah dat Kriegsenn' hett he weer dat Wiengoot bedreven un weer van 1964 bit 1980 Vörsitter vun de Wienwarf Mosel-Saar-Ruwer un dornah hör Ehrenvörsitter. Buterdem weer he van 1961 bit 1967 Vörsitter vun dat rhienland-pälzisch Landskuratorium *Unteilbares Deutschland*.

## Politisch Arbeit
Van Volxem, de af 1946 Liddmaat vun de CDU weer, weer van 1948 bit 1957 Kreisdagsliddmaat vun den Kreis Saarburg. He weer van 1951 bit 1971 Liddmaat vun den Landdag vun Rhienland-Palz un van 1959 bit 1971 Präsident vun den Landdag.

He amteer van' 15. Oktober 1957 bit to'n 19. Mai 1959 as Binnen- un Sozialminister in de vun  Ministerpräsident Peter Altmeier führt Landsregeeren vun Rhienland-Palz.

## Ehrungen
* Grootkrüüz vun dat Bundsverdeenstkrüüz
* Ehrenliddmaat vun de kathoolsch Studentenverbinnen K.St.V. Ketteler Mainz
Bohr

**Bohr** is de Familiennaam von

* Aage Niels Bohr (1922–2009), däänsch Physiker un Nobelpriesdräger,
* Beate Bohr (* 1970), düütsche Schauspelerin, Sprekerin un Kabarettistin,
* Christian Bohr (1855–1911), däänsch Physioloog,
* Ernest Bohr (* 1924), däänsch Hockeyspeler,
* Felix Bohr (* 1982), düütschen Historiker un Journalist,
* Harald Bohr (1887–1951), däänsch Mathematiker un Footballspeler,
* José Bohr (1901–1994), chileenschen Sänger, Kumponist, Schauspeler un Speelbaas,
* Jürgen Bohr (* 1953), düütsch Kanufohrer,
* Kurt Bohr (* 1947), düütsch Jurist, Politiker (SPD) un Sportfunkschonär,
* Manni von Bohr (* 1950), düütsch Slagtüügspeler,
* Niels Bohr (1885–1962), däänsch Physiker un Nobelpriesdräger,
* Oskar Bohr (1858–1935), öösterrieksch Dokter un Philanthroop,
* Peter Bohr (1773–1847), öösterrieksch Maler, Ünnernehmer un Geldnamaker.

**Bohr** betekent ok

* Bohr, en Maandkrater,
* Vallis Bohr, en Daal op’n Maand,
* (3948) Bohr, en Asteroid,
* Bohr-Effekt, beschrifft de Hämoglobin-Affinität to Suerstoff.

Kiek ok bi: Bor, Böhr.
Westsamlandsch

**Westsamländisch** is e Deel vom Nedderpreußische, wat tom Nadadietsche jehäärt. Et wurd oder watt in Astpreiße jeschabbert. Westsamländisch wurd oder watt westlich von Keenigsbarg jeschabbert un heft oder hebbd e Jrenz mit dem 
Ostsamländische.
Dor jeev et, andersch denn in'n dem Samländsche sien Rest fä (ich) *gehe*, (ich) *stehe* usw. *jon*, *schton*. Et O fää R watt lang. Dor jifft et 
*ick sint* fää *ick sie* un *tije* fää *tiahn*.  Gegen de Ordenstiet sien End kehmen lettisch-kurische Fischä nah Neukuhren, Großkuhren un Kleinkuhren am Eewa. 

## Footnoten
Gemeen Grasbarg

**Grasbarg** () is en Gemeen in’n Landkreis Oosterholt in Neddersassen mit .

Blangen den Hauptoort Grasbarg höört bi de Gemeen ok noch en ganze Reeg Dörper ümto mit bi.

## Geografie

De Navergemenen sünd Leendaal in’n Westen, Worpsweed in’n Noordwesten, Tarmst in’n Noordoosten, Wilst un Vörwark in’n Oosten un Otterbarg in’n Süden.

## Historie

1968 hebbt sik de Gemenen Eekdorp, Wörpdörp un Grasbarg to de ne’e un gröttere Gemeen Grasbarg tohoopslaten.

De hüdige Gemeen Grasbarg is denn an’n 1. März 1974 ut de olen Gemenen Adelsdorp, Dannenbarg (mit Meinershusen un Wienkoopsmoor), Grasbarg, Huxfeld (mit Middelsmoor), Ottersteen, Rutendorp, Smalenbeek, Seehusen un Tüschendorp un dat Dörp Grasdörp ut de Gemeen Heidbarg tohoopleggt worrn. An’n 1. Juli 1976 is Wilstermoor, wat vörher en Deel von de Gemeen Wilst weer, Deel von de Gemeen Grasbarg worrn. Wilstermoor harr to de Tied knapp 50 Inwahners. 1983 is denn ok noch Tarmstermoor ut de Gemeen Tarmst Deel von de Gemeen Grasbarg worrn.

### Inwahnertall

## Politik

### Gemeenraad

;Liddmaten:
* 2011:
*: As Börgermeester: Marion Schorfmann
*: CDU: Joachim Bauer, Werner Blancken, Sonja Deiter (bi de Wahl noch mit ehren Deernsnaam Sonja Herrmann wählt), Kai Entelmann, Klaus Feldmann, Michael Frerks, Manfred Grotheer, Benedikt Hagens (bet 2014, för em is Stefan Blancken narückt), Silke Paar, Axel Schloo, Florian Schnaars, Heinz Warnken
*: SPD: Hermann Bohling, Anke Kämna (bet 2013, för ehr is Karl-Heinz Thimm narückt), Heiner Peper, Klaus-Jörg Plöger, Arne Rahlf (bet 2014, för em is Rainer Gimbel narückt), Elke Schnakenberg
*: UWG: Jürgen Backhaus, Bogislaw Miescke

### Börgermeesters

### Gemeendirekters

### Wapen un Flagg

Dat Wapen von de Gemeen wiest op sülvern Grund en grönen Barg mit en sülvern Wellenlien as Schildfoot. Op’n Barg steiht en rode Kark mit en gollen Krüüz op. Ümto twee gröne Ekenbläder.

### Partnerschoppen

De Gemeen hett en Partnerschop mit Szamocin in Polen (siet 1999). De Partnerschop mit de Kommun Suså in Däänmark, de 1989 anfungen hett, is 2006 toenn gahn, nadem de Kommun Suså Deel von de gröttere Kommun Næstved worrn is. De Gemeen Grasbarg un de Kommun Næstved weren to verscheden in de Grött üm de Partnerschop wiedertoföhren.

### Ehrenbörgers

Ehrenbörgers von Grasbarg sünd:

* Heinrich Blanke, von 1974 bet 2006 Börgermeester
* 2011: Anna Holsten (* 1935), lange Johren kulturell aktiv in Grasbarg

## Weertschop un Infrastruktur

De Hauptoord Grasbarg gellt na dat Regionale Ruumordnungsprogramm as Grundzentrum för de Öörd in de Ümgegend.

## Footnoten



## Weblenken

* Websteed von de Gemeen (hoochdüütsch)
Gemeen Hambargen

**Hambargen** () is en Gemeen in de Samtgemeen Hambargen in’n Landkreis Oosterholt in Neddersassen mit . 

## Geografie

De Navergemenen sünd Vollerso in’n Noordoosten, Oosterholt-Scharmbeek in’n Süden un Westen, Lübbs in’n Noordwesten un Holste op en lütt Enn in’n Noorden.

## Historie

De Gemeen Hambargen is an’n 1. April 1937 ut de olen Gemenen Hambargen, Ströh un Heißenbuttel tohoopleggt worrn. Von Heißenbuttel is de gröttere Deel an Hambargen gahn, en lüttjeren Deel (de Hüüs dicht bi Verlüßmoor) aver an de Gemeen Vollerso.

An’n 1. März 1974 is en Deel von de Gemeen Freißenbüttel (de Oort Olenbüttel) Deel von de Gemeen Hambargen worrn.

Siet 1974 is de Gemeen Maat von de Samtgemeen Hambargen.

### Inwahnertall

## Politik

### Gemeenraad

;Liddmaten:
* 2011:
*: CDU: Arend Wehmann, Barbara von Rönn, Tim Meyer
*: SPD: Reinhard Kock, Gerd Brauns, Barbara Hillmann, Julian Fischer, Frauke Schünemann, Wilfried Fischer, Ursula Röper, Roland Degenhardt, Rainer Heineke, Klaus Kolhosser, Arne Stephan, Jannis Okun
*: FDP: Dörte Malkison
*: UKA: Katja Barz
* 2016:
*: CDU: Reiner Katz, Tim Meyer, Anke Peper, Heike Prigge
*: SPD: Dennis Bamberg, Gerd Brauns, Heiner Butt, Julian Fischer, Wilfried Fischer, Verena Hagenah, Barbara Hillmann, Klaus Kolhosser, Frauke Schünemann, Arne Stephan, Rolf Tietjen
*: Linke: David Bock
*: UKA: Katja Barz

### Börgermeesters

### Wapen un Flagg

Dat Wapen von de Gemeen wiest op grönen Grund ünnen en blaue Wellenlien un dor över en sülvern Dreebarg. Op den Dreebarg liggt en gröön Wapenschild mit en sülvern Kapell dor op.

De Kapell steiht för de Kapell in Hambargen, de 1335 boot worrn is. De Wellenlien is för de Hamm, de ehren Born dichtbi hett. De Dreebarg steiht för de Geest. De gröne Klöör is för Holt un Bueree.

### Partnerschoppen

De Gemeen hett en Partnerschop mit Villers-Saint-Paul in Frankriek (siet 10. Juni 2000).

## Weertschop un Infrastruktur

De Hauptoord Hambargen gellt na dat Regionale Ruumordnungsprogramm as Grundzentrum för de Öörd in de Ümgegend.

## Footnoten





## Weblenken

* Websteed von de Gemeen (hoochdüütsch)
Miro Cerar

**Miro Cerar** (* 25. August 1963 in Ljubljana) is en sloweensch Jurist un Politiker.

## Leven
Miro Cerar is de Söhn vun de sloweensch Generalstaatsanwältin un ehmalge Justizministerin Zdenka Cerar un vun den Kunstturner Miroslav Cerar. Cerar gellt siet mehreren Johren as en vun de inflootrieksten sloweensch Juristen un hett all an de Verfaaten vun de Republiek Slowenien mit. He is Perfesser an de Juristisch Fakultät vun de Universität Ljubljana.

### Politisch Loopbahn
Nah de Rückträe vun Alenka Bratušek as Ministerpräsidentin in' Mai 2014 hett Cerar ankünnigt, dat he in de Politik intreeden wull. An' 2. Juni 2014 hett he de Partei Stranka Mira Cerarja (SMC – „Miro Cerar sien Partei“) grünnd, mit de he de sloweensch Parlamentswahl an' 13. Juli 2014 in en Eerdrutschsieg wunn. An' 25. August 2014 hett de Staatsversammlung, dat Parlament vun Slowenien, Cerar mit 51 gegen elf Stimmen to'n neen Ministerpäsidenten wählt un hüm mit de Regeerensbillen beupdragt. 2018 ist he vun dat Amt torüchtreden.

## Weblenken
* Websteed vun de Partei ''Stranka Mira Cerarja'' (sloweensch)

## Enkeld Nahwiesen
Fulvio Collovati

**Fulvio Collovati** (* 9. Mai 1957 in Teor, Italien) is en ehmalger italieensch Footballspeler. 

De Afwehrspeler Collovati fung sien Profiloopbahn 1976 bi den Vereeen AC Mailand an. Dor bleev he bit 1982 un is denn to de Lokalrivalen Inter Mailand wesselt. Dornah is he noch  1986/87 för Udinese Calcio, 1987 bit 1989 AS Rom un 1989 bit 1993 CFC Genua antreden. In Genua hett he denn ok sien Loopbahn afslooten. All tosommen hett he 313 Ligaspelen maakt, in de he teihn Doren schaaten hett.  

Collovati hett für de italieensch Natschonalmannschap 50 Lännerspelen maakt un dorbi dree Doren schaaten. 1980 hörr he to den Kader vun de italieensch Mannschap bi de Football-Europameesterschap, twee Johr later wurr he bi de Weltmeesterschap in Spanien mit de italieensch Mannschap Weltmeester. Ok bi de Weltmeesterschap 1986 in Mexiko hett he weer in de italieensch Binnenafwehr speelt. 

## Weblenken
* Karrieredaten bi legaseriea
* Lännerspeeldaten bi den italieenschen Verband
Déjà-vu

**Déjà-vu** oder **Déjà Vu** (franz. för „al (mol) sehn“) betekent

* Déjà-vu, dat Geföhl, en Situatschoon al mol nipp un nau so beleevt to hebben,
* DéjàVu, Sammlung vun fre’e Schriftorden mit glieken Oorsprung,
* Déjà Vu, Software to’n Översetten vun de Firma Atril,
* *[[Déjà Vu: A Nightmare Comes True]]*, Reeknerspeel vun ICOM Simulations ut dat Johr 1985,
* *[[Déjà Vu II: Lost in Las Vegas]]*, Reeknerspeel vun ICOM Simulations ut dat Johr 1988,
* *[[Déjà Vu (Album)|Déjà Vu]]*, Musik-Album vun Crosby, Stills, Nash & Young ut dat Johr 1970,
* *[[Déjà Vu (1985)|Déjà Vu]]*, brietsch Filmdrama ut dat Johr 1985,
* *[[Déjà Vu (1989)|Déjà Vu]]*, russ’sch-poolsch Filmkummedie ut dat Johr 1989,
* *[[Déjà Vu (1997)|Déjà Vu]]*, US-amerikaansch Filmdrama ut dat Johr 1997,
* *[[Déjà Vu (2006)|Déjà Vu]]*, US-amerikaansch Action-Thriller ut dat Johr 2006,
* *[[Déjà vu (Feernsehreeg)|Déjà vu]]*, franzöösche Feernsehreeg ut de Johren 2007–2009,
* *[[Déjà Vu (Feernsehreeg)|Déjà Vu]]*, kolumbiaansche Science-Fiction-Reeg vun 2013,
* *[[Déjà Vu (2013)|Déjà Vu]]*, rumäänsch Filmdrama ut dat Johr 2013,
* Déjà Vu, US-amerikaansch Erotik-Ünnernehmen.
Wilhelm Schloz (Bargstieger)

**Wilhelm Schloz** (* 5. April 1940 in Stuttgart) is en düütsch Geoloog un Bargstieger.

## Leven
De Söhn vun den Dichter Wilhelm Schloz is in Stuttgart upwussen un hett Geologie studeert. An de Universität Stuttgart kreeg he 1971 sien Doktertitel. Schloz weer Hydrogeoloog bi dat Land Baden-Württemberg un wahnt nah sien Ruhestand in Esslingen. 

All in jung Johren weer he Bargstieger un weer mehrfack Deelnehmer bi Expeditschonen vun Karl Maria Herrligkoffer.

* 1964: Eerste Kundfohrt zur Rupalflanke an den Nanga Parbat
* 1968: Toni-Kinshofer-Gedächtnisexpeditschon an den Nanga Parbat. Dorbi reck  Schloz tosommen mit Peter Scholz in de Rupalflanke mit 7200 Metern de maximale Hööcht bi disse Expeditschoon. 
* 1976: Stauningalpen, Oostgröönland. Dor mehrere Tweetbestiegen un een Eerstbegahn.

Schloz is stellvertreten Vörsitter in den DAV-Landsverband Baden-Württemberg un 1. Vörstand vun de Sektschoon Schwaben des DAV.

## Schriften
* *Zur Bildungsgeschichte der [[Oolith|Oolithenbank]] ([[Hettangium]]) in Baden-Württemberg*. Stuttgart, Univ., Diss., 1971. Arbeit ut dat Istitut för Geologie un Paläontologie vun de Universität Stuttgart. N.F. 67. 1972.

## Weblenken
* DNB-Katalog
* Dood Früenden sünd kien Freewild – Kritik an den neen Nanga-Parbat-Film

## Enkeld Nahwiesen
Mundart des Ostgebiets

De **Mundart des Ostgebiets** is e Deel vom Nedderpreußische, wat tom Nadadietsche jehäärt. Et wurd in Astpreiße jeschabbert.  De Mundart des Ostgebiets wurd ook in Önsterburg, Tels un Gumbinne un in Heidkroog un Memel im Memellaund jeschabbert un heft oder hebbd e Jrenz mit dem Schriftdietsche, dem 
Natangsche un dem Ostsamländische. Dor wean ok Nehrungskuren un Litauisch schabberne 
Jejende.
E Mundart des Ostgebiets heft een litauschen Influss. 

Det *r*, t. B. in *Pert* watt in e Mundart des Ostgebiets nich vokaliseert. 

Det *ks* as in *Fuchs* is in e Mundart des Ostgebiets em Unjaschäd tom andre Nadadietsch *ks* un de *ai*-Luut vom Samländsche is dor *ei*.
En de Mundart des Ostgebiets sin Inflüssä vun huchdietsche Jejende. 

## Footnoten
Kreis Süderdithmarschen

De **Kreis Süderdithmarschen** weer en Kreis in de prüüßsche Provinz Sleswig-Holsteen (1867–1932, 1933–1945) un denn en Kreis in dat Bundsland Sleswig-Holsteen (1946–1970).

## Geografie

### Laag

De Kreis leeg in’n Westen von Sleswig-Holsteen an de Noordsee.

### Navers

De Kreis hett Anfang 1970 in’n Noorden an’n Kreis Noorderdithmarschen grenzt, in’n Noordoosten an’n Kreis Rendsborg, in’n Süüdoosten an’n Kreis Steenborg un in’n Süüdwesten an’n Landkreis Stood op de annere Sied Elv.

## Historie

De Kreis is 1867, nadem Sleswig-Holsteen Deel von Prüßen worrn is, ut de Landschop Süderdithmarschen (dat Dörp Feddringen utbenahmen), den Chrischaanskoog un de vereenigten süderdithmarschen Köög billt worrn.

An’n 1. Oktober 1932 is de Kreis mit’n Kreis Noorderdithmarschen to’n Kreis Dithmarschen tohoopleggt worrn. An’n 1. Oktober 1933 sünd de beiden Kreise denn aver al wedder uteneengahn. Bi de Verwaltungsreform in Sleswig-Holsteen is de Kreis an’n 26. April 1970 wedder mit’n Kreis Noorderdithmarschen to’n hüdigen Kreis Dithmarschen tohoopleggt worrn.

## Politik

### Landrääd

* 1868 bet 1884: Eduard Müllenhoff
* 1885 bet 1897: Peter Junker Jürgensen
* 1898 bet 1910: Adolf Hermann Harald Johanssen
* 1911 bet 1919: Otto Julius Ludwig Wachs
* 1919 bet 1932: Friedrich Pauly
* 1933 bet 1936: Ernst Kracht
* 1936 bet 1939: Erich Buchholz
* 1939 bet 1942: Karl Eger
* 1942 bet 1944: Johannes Beck
* 1944 bet 1945: Fritz Rietdorf
* 1945: Klinkhardt
* 10. Mai 1945 bet 30. April 1946: Karl Henningsen (kommissarsch)
* 1. Mai 1946 bet 20. Oktober 1946: Fritz Bremer
* 21. Oktober 1946 bet 12. November 1948: Hermann Schwieger
* 13. November 1948 bet 30. Juni 1956: Carl Albers
* 1. Juli 1956 bet 31. Dezember 1966: Christoph Bernhard Schücking
* 1. März 1967 bet 25. April 1970: Karl-Heinrich Buhse

### Kreispräsidenten

* 14. April 1950 bet 25. Mai 1951: Hermann Schlüter
* 25. Mai 1951 bet 25. April 1970: Ernst Schoof

## Städer un Gemenen
(Stand: 27. Mai 1970)

## Auto-Kennteken

As an’n 1. Juli 1956 de hüdigen Auto-Kenntekens inföhrt worrn sünd, hett de Kreis dat Teken *MED* kregen. Dat kummt von de Kreisstadt Meldörp. Dit Kennteken is bet to’n 25. April 1970 utgeven worrn.
Meh-Au

De **Meh-Au** is en Beek in’n Landkreis Rodenborg in Neddersassen un is 19,8 Kilometer lang. Ehren Born hett se twüschen Heesdörp un Abbendörp. Se münnt bi Zeven in de Oost.

## Verloop

De Born liggt twüschen Heesdörp un Abbendörp. De Beek flütt toeerst na Noorden un dreiht denn bilütten na Noordwesten. Bi Heesdörp münnt von rechts de Abbendörper Kanaal in de Meh-Au. Bi Jeem münnt von rechts de Buschhostbeek un kort Stück wieder geiht denn de Autobahn 1 över em weg. Stück achter Jeem münnt von rechts de Osenhoster Beek in den Beek. De Meh-Au flütt twüschen Osenhost un Wehldörp langs. Nadem de Beek an Brüttendörp langsflaten is, geiht bi Olendörp de Bundsstraat 71 mit en Brügg över den Beek röver. De Meh-Au flütt an’n Stadtrand von Zeven langs bet se sik na Noordoosten wennt un dör Zeven dör flütt. Dor gaht de Bundsstraat 71 wedder un de Landsstraat 124 över den Beek röver. En Reeg wichtige Bowarken, so as dat Raadhuus von Zeven, dat Amtsgericht Zeven, dat fröhere Klooster Zeven un dat Krankenhuus Zeven doot dor dicht bi dat Över liggen. Hier liggt ok de Münn von’n Rhalandsbeek. Twee Kilometer wieder twüschen Brauel un Offens münnt de Meh-Au denn von links in de Oost.

## Footnoten



## Weblenken
Heinrich Küster

**Heinrich Küster** is de Naam von

* Heinrich Küster (1812–1890), düütschen Verwaltungsbeamten, Amtshauptmann in’t Amt Neenborg,
* Heinrich Küster (1821–1904), düütschen Verwaltungsbeamten, Landdrost von de Landdrostie Stood,
* Heinrich Küster (1858–1915), düütschen Verwaltungsbeamten, Landraad von’n Kreis Jork un Beamten in dat Ministerium för Bueree,
* Heinrich Küster (1870–1956), düütschen Architekt.
Heinrich Küster (Landraad)

**Heinrich Küster** (* 30. März 1858 in Hannover; † 11. November 1915 in Berlin-Wilmersdörp) weer en düütschen Verwaltungsbeamten.

Küster is 1858 in Hannover boren un hett Juristeree studeert. He is 1879 Gerichtsreferendar un 1885 Regerungsassesser worrn un weer von’n 1. April 1885 af an de eerste Landraad von’n ne’en Kreis Jörk. Dat is he bet 1891 bleven, as Walter Teßmar dat Amt övernahmen hett.

1891 is he denn Regerungsraad bi dat Oberpräsidium Sleswig worrn un 1896 Hülpsarbeider in dat Ministerium för Bueree. He is Gehemen Regerungsraad worrn, 1900 Gehemen Böverregerungsraad, 1907 Ministerialdirekter, 1910 Ünnerstaatssekertär in dat Ministerium för Bueree un 1915 Würklichen Geheemraad. 

Küster hett en Ehrendokter in Vehdokteree kregen. Na em is ok de Finkwarder Kutter *[[Landrath Küster]]* nöömt, de 1888 boot worrn is.
Heinrich Küster (Landdrost)

**Heinrich Küster** (* 21. Januar 1821; † 10. Dezember 1904) weer en düütschen Verwaltungsbeamten.

Küster is 1821 boren un hett 1839 dat Gymnasium Johanneum Lümborg afslaten. He hett Juristeree studeert un sien Dokter maakt. 1847 is he Amtsassesser worrn un 1849 Hülpsarbeider bi dat Binnenministerium von Hannover. Von 1852 bet 1866 weer he Referent bi dat Binnenministerium. 1857 is he Regerungsraad worrn. As dat Königriek Hannover na’n Düütschen Krieg Deel von Prüßen worrn is, hett Küster 1867 as Hülpsarbeider bi dat Binnenministerium von Prüßen anfungen. 1868 is he Gehemen Regerungsraad in dat Binnenministerium worrn un 1869 Vörtragender Raad.

He weer von 1872 bet to sien Rohstand 1885 de letzte Landdrost von de Landdrostie Stood.
Heinrich Adolph Küster

**Heinrich Adolph Küster** (* 1812 in Lümborg; † 1890 in Hannover) weer en düütschen Verwaltungsbeamten.

Küster is 1812 in Lümborg boren, hett Juristeree studeert un sien Dokter maakt. Üm 1835 rüm weer he Auditer in dat Amt Lüün.

Von 1842 bet 1862 weer he in’t Kultusministerium un 1845 bet 1853 Ministerialreferent. 1849 is he Gehemen Regerungsraad worrn un weer later ok Gehemen Böverregerungsraad.

He weer von 1864 bet 1875 Amtshauptmann in’t Amt Neenborg un von 1867 bet 1875 Kreishauptmann von’n Kreis Neenborg.
Amtsgericht Freeborg

Dat **Amtsgericht Freeborg** weer en Amtsgericht in’n Landgerichtsbezirk Stood. Dat harr sien Seet in de Hauptstraat 31 in Freeborg in’n Landkreis Stood.

## Överornt Gerichten

Dat Amtsgericht Freeborg weren in’n Instanzentog dat Landgericht Stood, dat Oberlandsgericht Celle un de Bundsgerichtshoff in Karlsruhe överornt.

## Geschicht

Mit dat hannöversche Gerichtsverfatensgesett von’n 8. November 1850, dat an’n 1. Oktober 1852 in Kraft gahn is, sünd Verwaltung un Justiz kumplett trennt worrn un de Amtsgerichten sünd as ünnerst Gerichten inricht worrn. Dat Amtsgericht Freeborg is dor denn blangen dat Amt Freeborg nee schapen worrn.

1859 sünd de Amtsgerichten Wischhoben un Bützfleet oplööst worrn. Dat Amtsgericht Freeborg weer denn ok för den Bezirk von dat kumplette Amtsgericht Wischhoben un ut den Bezirk von dat Amtsgericht Bützfleet för de Kaspels Bützfleet un Aßel un de Öörd, de to de Stoder Karken tohöört hebbt, (Götzdörp, Bützfleet, Fleet, Abbenfleet, Bützfleter Butendiek, Bützfletermoor, Depenbeek, Hasenwinkel, Bützfletersand, Barnkroog, Weth, Aßel, Ritsch, Aßlersand, Brunshüser Butendiek, Stubbenhoff, Snee, Hörn, Stodermoor, Schölisch, Dööshoff, Stodersand) tostännig.

Dat Gebüüd för dat Amtgericht is 1854 boot worrn. De Fängnistrakt is dor 1885 tokamen.

Dat Amtsgericht Freeborg is 1973 oplööst worrn. Den Gerichtsbezirk von dat Amtsgericht hett denn dat Amtsgericht Stood övernahmen. 1994 is dat Raadhuus von de Gemeen Freeborg in dat ole Gebüüd von dat Amtsgericht intagen.

### Amtsrichters

* ~1858: Ernst August Friedrich von Bremen
* 1873: von Detten
* 1873–1881: Bodo Voigts

## Kiek ook bi

* List von de Amtsgerichten in dat Königriek Hannover
Franz Rehling

**Franz Rehling** (* 21. Januar 1892 in Freeborg; † 26. Januar 1973) weer en düütschen Politiker.

Rehling is 1892 in Freeborg boren un weer dor op de Rekterschool. He güng denn na de Bogewarkschool Buxthu un hett dor Mürgermeester lehrt. 1928 is he Bövermeester von de Bogewarken-Innung worrn. Över 50 Johr lang weer he vereedigten Schätzer bi de Landschopliche Brandkass un lange Johren Bisitter von de Meesterprüfungskommission un Vörsitter von de Gesellenprüfungskommission. 13 Johr lang hett he as Fachlehrer an de Beroopsschool Keden Ünnerricht geven.

1924 is Rehling Maat von’n Kreisraad von’n Kreis Keden worrn un dat bet 1932 bleven. In de Tied von’n Tweten Weltkrieg is he Börgermeester von Freeborg worrn. Na’n Krieg hebbt de Briten 1945 em ut dat Amt nahmen, aver 1947 is he denn wedder Börgermeester worrn. Dat is he bet 1972 bleven, as he nich wedder Kannedaat för de Wahl weer, vonwegen sien Öller. Von 1946 bet 1972 weer Rehling in’n Vörstand von’n Neddersassischen Gemeendag, Afdeel Stood.

Rehling weer von 1930 bet 1971 Kreisschüttenmeester un von 1958 bet 1972 Kummandör von de Freebörger Schüttengill von 1598.

1956 is Rehling Ehrenmeester von de Bogewarken-Innung worrn un 1972 Ehrenbörger von Freeborg.

## Literatur

* *825 Jahre Flecken Freiburg/Elbe 1154-1979*. Festschrift, Freeborg 1983, S. 52f.
Gustav Evertsson Horn

**Gustav Evertsson Horn** (* 28. Mai 1614 in Lemu; † 27. Februar 1666 in Stood) weer en sweedschen Offzeer un Politiker.

Horn is 1614 as Söhn von Feldmarschall Evert Horn un Margareta Fincke in Lemu in dat egentliche Finnland boren, wat do to Sweden höört hett. In dat sweedsche Militär is he 1635 Hauptmann worrn, 1640 Oberst un 1647 Generalmajor von de Kavallerie. An’n 30. April 1651 hett Sweden em tohoop mit sien Vedder Henrik Horn den Rang von en Baron geven. 1652 is he Generalleutnant worrn.

1653 is he Liddmaat von’n sweedschen Rieksraad worrn un 1654 as Nafolger von Erik Stenbock Generalguvernör von Ingermanland un Kexholm. Dat is he bet 1657 bleven, as em Krister Klasson Horn aflööst hett. He is denn Generalguvernör von Finnland worrn un hett Per Brahe in dit Amt aflööst. Dor hett he aver al 1658 dat Amt an Herman Fleming afgeven.

1656 is he General worrn, 1658 Riekstüügmeester un 1663 Feldmarschall.

1663 hebbt se em denn as Nafolger von Hans Christoff von Königsmarck as Generalguvernör von Bremen-Veern insett. Dat is he bet to sien Dood bleven. Na sien Dood hett Henrik Horn dat Amt as Generalguvernör övernahmen.

Horn hett an’n 20. August 1638 in Stralsund Maria Mörner (1619-6. Februar 1643) freet. De beiden harrn veer Kinner. De eerste Deern is 1639 boren un kort na de Geboort doodbleven. De annern weren Evert (1640–1687), Margaretha (13. Juni 1641-23. Juni 1663) un Maria (* 1642). Na’n Dood von sien eerste Fro hett Horn an’n 20. September 1644 in Stockholm Barbro Kurck († 29. Februar 1658) freet. Mit ehr harr he de Dochter Märta (1646-7. April 1668). De beiden harrn noch twee Kinner, dat een, Brita, is 1651 doodbleven un dat annere, en Söhn, is as jung Kind doodbleven. As drüdde Fro hett Horn an’n 19. März 1661 in Stockholm Maria Silfverhjelm (27. Oktober 1634-11. Juli 1712) freet. De beiden hebbt dree Kinner hatt. De eerste Söhn is 1662 boren un as Kind doodbleven, de Dochter Christian Gustafviana is 1663 boren un ok jung doodbleven un de Söhn Carl hett von 1665 bet 1711 leevt.

Gustav Horn is begraven in de Domkark von Åbo.
Heinrich Schulz

**Heinrich Schulz** (* 6. September 1868 in Grabow; † 15. Januar 1953 in Lümborg) weer en düütschen Schoolmeester, Organist un Heimatforscher.

Schulz is 1868 in Grabow boren. He weer von 1902 bet 1928 Schoolmeester un Organist in Äästörp. 1916 is he Kanter worrn. Na’n Eersten Weltkrieg weer he ok Kreisschoolinspekter. 1928 is he in Rohstand gahn, den he in Lümborg verbröcht hett.

1904 weer Schulz Mitgrünner un Choorbaas von’n Männergesangsvereen *Frohsinn* un Grünner von’n Karkenchor in Äästörp. 1910 is op siene Initiative hen de Verschönerungsverein (later Heimatvereen, nu Verkehrsvereen) grünnt worrn, de 1914 den eersten Utsichtstoorn op’n Klinkenbarg opstellt hett. As Heimatforscher un Heimatschriever hett he sik ünner annern mit de Geschicht von de Karken un Hööv in siene Heimat uteneensett un hett mehr as föfftig Schriften rutbröcht, de to’n Deel in Dagbläder in Horborg, Lümborg un Lüchow rutkamen sünd. In en Bidrag över de Sandsteenkanzel von de Michaeliskark in Lümborg hett he as eersten den bet dorhen unbekannten Künstler nawiest. Schulz hett ok Bidrääg to Eduard Kück sien *[[Lüneburger Wörterbuch]]* maakt.

1946 is Schulz Ehrenbörger von de Gemeen Äästörp worrn.

## Warken

* *Das Lagerbuch des Amtes Winsen von 1681.* Lümborg üm 1900
* *120 Jahre Kampf um den Garlstorfer Wald.* 1942
* *Chronik von Schätzendorf.* 1949
* *Chronik von Sahrendorf im Kreise Harburg.* Horborg 1963
* *Chronik von Wilsede.* Stuttgart 1967
* *Was der alte Friedhof in Egestorf erzählt.* Äästörp 2004
* *Hexenprozesse in Winsen/Luhe 1610-1618.* Äästörp 2006
* *Chronik Egestorf 1902-1928.* Bookholt 2007
Hamm (Stroom)

De **Hamm** is en Beek in’n Landkreis Oosterholt in Neddersassen un is 48,5 Kilometer lang. Ehren Born hett se as Giehler Beek bi Heilshoorn in de Lange Heid. Se billt bi Borgdamm tohoop mit de Wümm de Leessem.

De Born von’n Giehler Beek is twüschen Heilshoop un Westerbeek in de Lange Heid op 45 över de See. He flütt eerst en kort Enn na Oosten op Freißenbüttel to un denn na Noorden an Hülsbarg un Büttel langs. Bet dorhen is de Beek al op 15 över de See dalgahn. De Beek flütt twüschen Vörwohl un Kiebitzsegen dör un lett Hambargen un Ohlenst an de beiden Övers liggen. Bi Ohlenst flütt Water ut de Ohlenster Quellseen to. Bi Biloh dreiht de Beek na Noordoost, flütt an Lübbst langs un dreiht jümmer mehr na Oost un denn na Süüdoost. De nöördlichste Punkt is bi Paddewisch. Kort bevör de Beek twüschen Vollerso un Ahrensdörp dörflütt, krüüzt de Bundsstraat 74 den Beek. Dor geiht de Beek denn in dat Düvelsmoor över. Twüschen Giehlermoor un Oostersood kummt de Giehler Beek mit’n Oost-Hamm-Kanaal tohoop (de Kanaal heet op dat letzte Enn Kollbeek). Von dor af an heet de Waterloop denn Hamm. De Hamm flütt nu na Süüdsüüdwesten an Huttenbusch un Düvelsmoor langs. Kort achter Worpsweed, dat op dat linke Över liggt, flütt von rechts de Beek to. De Hamm flütt hier na Süüdwest an Waakhusen, Viehland, Moorhusen un Nedderenn (op dat linke Över) un an Oosterholt, Lintel, Scharmbeekstotel un Hu’e (op dat rechte Över) vörbi. Dor bi Hu’e geiht de Hamm mit de Wümm tohoop un billt de Leessem. De Leessem wedder münnt na teihn Kilometer in de Werser.

Op dat letzte Enn hett de Hamm fröher en Reeg Mäanders billt, de in dat 19. Johrhunnert an söven Steden begraadigt worrn sünd, so dat de Hamm dor nu noch 4,3 Kilometer lang is un nich mehr 9 Kilometer so as fröher. In Hu’e is 1876 en Slüüs boot worrn, de de Hamm free von de Tieden höllt.

## Weblenken
Werner Schrader (Wedderstandskämper)

**Werner Schrader** (* 7. März 1895 in Rottorf; † 28. Juli 1944 in Zossen) weer en Schoolmester, Offizier un düütsch Wedderstandkämper. 

## Leven
Werner Schrader nehm nah en Lehrerutbillen as Kriegsfreewilliger an den Eersten Weltkrieg deel un harr bi Kriegsenn den Rang vun en Oberleutnant. Ansluutend weer he in Wulfenbüttel an dat Gymnasium in't Slott as Lehrer tätig. Af 1927 weer he Landsführer vun den Bund vun de Frontsuldaten (Stahlhelm) in Bruunswiek, wat hüm nah de Machtgriepen dör de NSDAP in Konflikt mit de Partei broch. Nah den scheefgahn, so nömmten „Stahlhelm-Putsch“ an' 27. März 1933, wurr Schrader ut den Schooldeenst entfernt un keem in Haft. Af Harvst 1935 drüff he weer Ünnerricht geven, aber all in' November 1936 wurr he to de Wehrmacht inberopen. He deen tonächst in en Butenstäe vun de  Afwehr in München, bevör he 1938 nah Wien keem.

Mit Anfang vun den Tweeten Weltkrieges wurr he in dat Hööftquartier vun dat  Böverkommando vun dat Heer (OKH) versetzt. Dor weer he 1944 in den Rang vun en Oberstleutnant Verbinnensoffizier to de Abwehr. Schrader dokumenteer ünner annern stillkens dat Besattenverhollen vun de SS in Polen wiels de düütsch Besetten. 

Schrader hulp ok mit bi de Vertuschung vun den Fund vun engelsch Sprengstoff up dat Gelände vun dat Hööftquartier vun dat  OKH in Zossen dör de Geheime Feldpolizei. De Sprengstoff weer för en Anslag vörsehn un weer vun Albrecht von Hagen un Joachim Kuhn vergraben wurrn.

Schrader führ ünner annern ok dat Daagbook vun sien Vörgesetten, Admiral Wilhelm Canaris. Dat Daagbook wurr in'  April 1945 funnen un harr de ümgahnd Henrichten vun Canaris to Folg. 

Nahdem de Anslag vun'n 20. Juli 1944 scheef gahn weer, hett sück Schrader acht Daag dornah ümbrocht. 

## Kiek ok bi
* List vun de Lüde vun’n 20. Juli 1944

## Literatur
* Dieter Lent: *Schrader, Hermann Werner.* In: Horst-Rüdiger Jarck, Günter Scheel (Hrsg.): *Braunschweigisches Biographisches Lexikon: 19. und 20. Jahrhundert.* Hahnsche Buchhandlung, Hannober 1996, S. 545.
* Ernst August Roloff: *Aufstand des Gewissens oder Rebellion der Enttäuschten. Motive des nationalkonservativen Widerstandes gegen den Nationalsozialismus, am Beispiel des Wolfenbütteler Oberstleutnants Werner Schrader.* In: *Wissenschaftliche Zeitschrift des Braunschweigischen Landesmuseums.* 2000, S. 121–152.

## Weblenken
* Körtbiografie vun de Gedenkstäe Düütsch Wedderstand 
*  Harald Duin: Folter und Misshandlungen im Gebäude der AOK – Jahre später stieß Stahlhelm-Führer Werner Schrader zum Kreis der Widerständler. In: newsclick.de. Braunschweiger Zeitungsverlag, 27. März 2008, afropen an’  2. September 2014 (To de Rull vun Schrader bi den so nömmten  Stahlhelm-Putsch 1933 un sien Dood an’  28. Juli 1944).
## Enkeld Nahwiesen
Grundzentrum

En **Grundzentrum** is en zentralen Oort von de ünnerste Ebene na dat System von de Zentralen Öörd in de Ruumplaneree un Weertschopsgeografie.

En Grundzentrum is en Oort, in den de Lüüd Saken doon oder kriegen köönt, de se meist jeden Dag bruken doot. Dat sünd to’n Bispeel so Saken as

* Grund- un Hauptschool
* Sportanlagen
* Dokters
* Arbeidsplätz
* Gemeenverwaltung
* Post
* Bank
* Aftheek
* Geschäften (to’n Bispeel Supermarkt, Tanksteed)

En Grundzentrum övernimmt disse Opgaven faken ok för en Reeg lüttjere Öörd ümto.

För Woren un Deensten, de de Lüüd blots denn un wenn maal bruken doot oder de nich överall anbaden warrn köönt, sünd de Middelzentren dor. För allens annere, wat noch seltener bruukt warrt, sünd de Böverzentren dor.

## Recht

De Begrepen Grundzentrum, Middelzentrum un Böverzentrum warrt vör allen in Düütschland in de Verwaltung bruukt. De rechtliche Rahmen is normalerwies op de Ebene von de Bundslänner fastleggt.

### Neddersassen

De Grundzentren warrt in de Regionalen Ruumordnungsprogramme fastsett.

## Weblenken
* Christaller sien Theorie von de Zentralen Öörd (PDF, 1,06 MB; hoochdüütsch)

## Footnoten
Böverzentrum

En **Böverzentrum** is en zentralen Oort von de böverste Ebene na dat System von de Zentralen Öörd in de Ruumplaneree un Weertschopsgeografie.

En Grundzentrum is en Oort, in den de Lüüd Saken doon oder kriegen köönt, de se meist jeden Dag bruken doot. En Middelzentrum büddt Saken an, de över disse Saken rutgaht, de de Lüüd blots denn un wenn bruukt oder blots welk Lüüd bruken doot.

En Böverzentrum büddt Saken an, de temlich speziell sünd un blots roor oder von wenig Lüüd bruukt warrt. Dat sünd to’n Bispeel so Saken as

* Ladens för spezielle Saken
* Spezialkrankenhüüs
* Theaters
* grote Museums
* Hoogscholen
* högere Behörden

En Böverzentrum övernimmt disse Opgaven ok för en Reeg lüttjere Öörd, Grundzentren un Middelzentren ümto.

## Recht

De Begrepen Grundzentrum, Middelzentrum un Böverzentrum warrt vör allen in Düütschland in de Verwaltung bruukt. De rechtliche Rahmen is normalerwies op de Ebene von de Bundslänner fastleggt.

### Neddersassen
→ *Hööftartikel: [[List von de Över- un Middelzentren in Neddersassen]]*

De Böverzentren warrt in dat Lands-Ruumordnungsprogramm fastsett.

Dat sünd: Celle, Göttingen, Hannover, Hilmssen, Lümborg, Ollnborg, Ossenbrügge, Soltgitter–Bruunswiek–Wulfsborg (de sik ergänzen doot) un Willemshaven.

Middelzentren mit Deelfunkschoon von en Böverzentrum: Demost, Emden, Hameln, Langenhogen, Lingen un Noordhorn.

### Sleswig-Holsteen
Von Sleswig-Holsteen sünd dat Flensborg, Kiel, Lübeck un Niemünster.

## Weblenken
* Christaller sien Theorie von de Zentralen Öörd (PDF, 1,06 MB; hoochdüütsch)

## Footnoten
Gösch (Beek)

De **Gösch** weer fröher en Beek in’n Oosten von’n Landkreis Cuxhoben in Neddersassen, de von rechts rin’e Medem flütt. Vondaag besteiht de Gösch dör Waterboarbeiden blots noch in Resten.

Ehren Born hett de Gösch in Loomst. Dor heet vondaag ok en Straat *An de Gösch*. De Beek flütt toeerst en lütt Enn na Süüdwesten un dreiht denn op Westen un Noordwesten. De Beek heet hier bi’n Oort Hoorn ok *Hoornbeek*. He flütt twüschen Maurismaur un Stinst langs un denn parallel to Ooldbachenbrook. Dor is de ole Loop von de Gösch ünnerbraken von’n Haadler Kanaal. Twüschen Steenau un Godshem dreiht de Beek na Noorden un lett Mislag an dat linke Över liggen. De Beek flütt nu in’n Oosten von Helmworth langs un münnt in’n Noorden von dissen Oort in de Medem.
Donn Cambern

**Donn Cambern** (* 9. Oktober 1929 in Los Angeles; † 18. Januar 2023) weer en US-amerikaanschen Filmeditor.

## Leven un Wark
Cambern hett sien Loopbahn bi’n Film as *Music Editor*, also as Toontechniker, de för’t snieden, tosamensetten un infögen vun de Musik in en Film tostännig is. Disse Opgaav hett he för allen för de Walt Disney Company wohrnahmen. Bekannt worrn is Cambern dör sien Arbeit as Editor bi den Film *Easy Rider*. He weer lange Tiet Vörsitter vun de Editors Guild un is siet 2002 *Member of the Board of Governors of the [[Academy of Motion Picture Arts & Sciences]]* (Editors Branch). Butendem gifft he Ünnerricht an’t *[[AFI – American Film Institute Los Angeles]]* un an de ifs – internatschonale filmschool köln.

## Filmografie (Utwahl)

## Utteken
För sien Filmarbeiten weer Cambern bit hüüt (September 2014) söss mol för Filmpriesen vörslahn, dorünner 1985 ok eenmol för den *[[Oscar]]* in de Kategorie *[[Oscar/Best Snitt|Best Snitt]]* för den Film *Romancing the Stone*. Uttekent worrn is Cambern aver eerst eenmol, neemlich 2004 vun de American Cinema Editors mit den ACE Career Achievement Award för sien Levenswark.

## Weblenken
*
Gösch

**Gösch** betekent

* Gösch, Beek in’n Landkreis Cuxhoben, de in de Medem flütt,
* Gösch, de Boogflagg an Scheep,
* Gösch, de bövere Eck von en Flagg an’t Mastenn,
* Gösch, en Afteken in de Form von en Kulörband an de Mütz von Studentenverbindungen.

**Gösch** is de Familiennaam von

* Sera Gösch (* 1985), törksch-öösterrieksche Opernsängerin.

Kiek ok bi: Goesch.
Kreisstraten in’n Landkreis Oosterholt

Na dat Neddersassische Stratengesett is de Landkreis Oosterholt Dreger för de Stratenbolast för en Reeg von Straten op dat Rebeed von’n Landkreis. Disse Kreisstraten warrt in’n Kreis dörnummereert.

De höögste Nummer is de Kreisstraat 46. Enkelte Nummern sünd nich (mehr) vergeven. Dat gifft vondaag 42 Kreisstraten in’n Landkreis.

Alltohoop gift dat üm un bi 196 Kilometer Kreisstraten in’n Landkreis Oosterholt un 148 Kilometer Radweeg, de an de Kreisstraten langsgaht. Tostännig för den Ünnerholt is de Kreisstratenmeesteree in Oosterholt-Scharmbeek.

## Footnoten
Au (Medem)

De **Au** weer fröher en Beek in’n Landkreis Cuxhoben in Neddersassen, de bi Helmworth tohoop mit Moorwettern un Straatdiekwettern tohoopflütt un de Mehm billt. Vondaag besteiht de Au dör Waterboarbeiden blots noch in Resten.

De Born von de Au is de Beerser See bi Beers. De Beek flütt in’n Westen von’n See rut un löppt na Noorden. Op de eersten veer Kilometer is de ole Loop von de Au as Deel von’n Haadler Kanaal utboot. Bi Höörn geiht de Kanaal in en annere Richt wieder un de ole Loop von de Au is man nich mehr as en Graven. De Leh, de von’n Flögelner See kummt, flütt hier rin’e Au. Se flütt denn twüschen Westersied un Steenau langs un denn an Mehmstood vörbi. Bi dat Süderenn von Steenau münnt de Möh in de Au. Bi Helmworth geiht de Beek denn mit Moorwettern un Straatdiekwettern tohoop un warrt Mehm nöömt. De Landsstraat 117 löppt jümmer groff in de sülve Richt as de Au.

## Weblenken
Möh

De **Möh** weer fröher en Beek in’n Landkreis Cuxhoben in Neddersassen, de bi Steenau in de Au flütt. Vondaag besteiht de Möh dör Waterboarbeiden blots noch in Resten.

De Möh fangt bi Maurismaur an. De Beek billt sik ut de Moorau, de ehren Born bi Langenmoor hett. De Möh flütt na Noordwesten twüschen Ankloh un Neebachenbrook langs. Bi Möhdiek un dat Süderenn von Steenau is de ole Loop von de Möh ünnerbraken dör den Haadler Kanaal. Op de annere Sied von’n Haadler Kanaal liggt noch en Enn von üm un bi twee Kilometer, dat to de Möh tohöört hett. Dat is vondaag blots noch en Graven, de in den olen Loop von de Au münnt.

## Footnoten
Baitul-Karim-Moschee

De **Baitul-Karim-Moschee** is en lüttje Moschee in Stood, de de Ahmadiyya-Muslim-Gemeenschop tohöört. Se liggt in de Straat *An’n Bullenhoff 5* bi dat Oollanner Veerdel. De Ahmadiyya-Muslim-Gemeenschop hett in Stood üm un bi 70 Liddmaten. *Baitul-Karim* bedüüdt *Huus von’n Eddelen*.

De Grundsteen för de Moschee is an’n 29. März 2008 leggt worrn un an’n 15. August 2008 hett se denn al apenmaakt. Dat Grundstück is 840 m² groot un de Beedruum 62 m². Dat Minarett reckt teihn Meter hoog.

De Baitul-Karim-Moschee weer de 18. Moschee, de de Ahmadiyya-Muslim-Gemeenschop in Düütschland grünnt hett un is Deel von jemehr 100-Moscheen-Plaan. Dat weer de eerste Moschee in’n Landkreis Stood, de glieks von Anfang an as Moschee boot worrn is.

## Footnoten



## Weblenken

* Websteed von de Moschee (hoochdüütsch)